*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-721/20

Sarajevo, 27.04.2020. godine

**Z A P I S N I K**

**8.VANREDNE SJEDNICE PREDSTAVNIČKOG DOMA PARLAMENTA FEDERACIJE BIH, održane 07.04.2020. godine**

Sjednica je počela u 12.53

Sjednici je predsjedavao predsjedavajući Predstavničkog doma Parlamenta Federacije BiH Mirsad Zaimović.

Predsjedavajući Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Prema evidenciji Stručne službe, predsjedavajući je konstatovao da sjednici prisustvuje dovoljan broj zastupnika za kvalitetan rad i odlučivanje.

Prije nego se počelo sa radom, u ime Mandatno-imunitetne komisije Asim Kamber dao je dodatno obrazloženje, vezano za verifikaciju mandata novoizabranom zastupniku Taši Daciću. Jednoglasno je prihvaćen izvještaj Mandatno-imunitetne komisije i time verificiran mandat Taši Daciću. Novoizabrani zastupnik dao je svečanu izjavu.

Jednoglasno je prihvaćen sljedeći:

D N E V N I R E D

1. Prijedlog Odluke o izmjenama Poslovnika Predstavničkog doma Parlamenta Federacije BiH – hitni postupak

Predsjedavajući je kazao da je cilj na ovoj sjednici usvojiti izmjene Poslovnika Predstavničkog doma Parlamenta Federacije BiH, kako bi mogli raditi putem video konferencije obzirom na novonastalu situaciju izazvanu korona virusom.

Predsjedavajući je dao kratko obrazloženje i između ostalog kazao da predlaže još jednu izmjenu – da se član 2. Prijedloga Odluke dopuni, tako da se dodaju riječi:“ u vezi rada saziva i održavanja sjednica Predstavničkog doma, kolegija, klubova zastupnika i radnih tijela Predstavničkog doma Parlamenta Federacije BiH“. Ovaj amandman postaje sastavni dio Prijedloga odluke.

U raspravi su učestvovali Damir Mašić, Mirsad Zaimović i Sabina Ćudić.

Klub zastupnika SDP podnio je dva amandmana koja glasanjem nisu usvojena.

Predsjedavajući je pozvao zastupnike da se izjasne o Prijedlogu Odluke o izmjenama Poslovnika Predstavničkog doma Parlamenta Federacije BiH a koja je glasanjem usvojena.

Predsjedavajući je zaključio rad 8. vanredne sjednice Predstavničkog doma Parlamenta Federacije BiH u 13.17.

Transkript i prijepis transkripta sjednice čine sastavni dio Zapisnika.

 v. d. SEKRETARA PREDSJEDAVAJUĆI

 PREDSTAVNIČKOG DOMA PREDSTAVNIČKOG DOMA

 PARLAMENTA FEDERACIJE BIH PARLAMENTA FEDERACIJE BIH

 Stela Ibrović Mirsad Zaimović